marsh-mellow/hindi_wikipedia huggingface dataset:
अश्शूर प्राचीन मेसोपोटामिया में नव असीरियाई साम्राज्य की राजधानी थी। इस शहर के अवशेष इराक़ में दजला नदी के उपरी हिस्से में स्थित हैं। यह बीसवी सदी ईसापूर्व से लेकर सातवीं सदी ईसापूर्व तक अस्तित्व में था। इसके बाद फ़ारस के हख़ामनी वंश के शासकों के अधीन आ गया। यह शहर लगभग २६००-२५०० ईपू से १४०० ईसवी तक हराभरा व समृद्ध रहा। लेकिन जब तैमूरलंग ने अपने ही लोगों का नरसंहार शुरू करवा दिया तब से इस शहर का अस्तित्व खत्म होता रहा।

अश्शूर इस शहर के प्रमुख देवता का भी नाम था। वह असीरिया में सबसे प्रमुख व शक्तिशाली देवता और असीरियाई साम्राज्य के संरक्षक माने जाते थे।
वर्तमान में इस जगह को यूनेस्को विश्व धरोहर माना जाता है। २००३ में खाड़ी युद्ध शुरु होने के बाद इस जगह को खतरे में पडे विश्व धरोहरों में गिना जाने लगा।

पुरातात्विक सर्वेक्षण
अश्शूर का पुरातात्विक सर्वेक्षण जर्मनी के पुरातत्वविदों ने १८९८ में शुरू किया। फ्रेडरिक डेलिज़्च के नेतृत्व में १९९० में खुदाई शुरू हुई व १९०३ से १९१३ के बीच तक पहले रॉबर्ट कोल्डवे और बाद में वाल्टर आँद्रे के नेतृत्व में जर्मन ओरिएंटल सोसाइटी की एक टीम द्वारा जारी रही। वाल्टर आँद्रे, द अनु-अदाद-टेंपल इन अश्शूरअश्शूर में अनु अदाद का मंदिर, जेसी हिन्रिक्स, १९०९, (१९८४ पुनर्मुद्रण  3-7648-1805-0)वाल्टर आँद्रे, दि स्टेलेनरेइन इन अश्शूर, जेसी हिन्रिक्स, १९१३, (१९७२ पुनर्मुद्रण  3-535-00587-6)वाल्टर आँद्रे, दि आर्काइस्केन इस्कतार टेम्पेल इन अश्शूर, जेसी हिन्रिक्स, १९२२,
(१९७० पुनर्मुद्रण  3-7648-1806-9)वाल्टर आँद्रे, जर्मन में      , 
जेसी हिन्रिक्स, १९२४वाल्टर आँद्रे, जर्मन में    द विदेरेस्टैन्डेन अश्शूर, १९३८, जेसी हिन्रिक्स, (१९७७ पुनर्मुद्रण  3-406-02947-7) यहाँ १६०० से ज्यादा स्फानलिपी () में लिखे मिट्टी के बर्तन मिले। ज्यादातर वस्तुओं को बर्लिन के पर्गमौन संग्रहालय ले जाया गया।

१९९० में म्युनिख विश्वविद्दालय के लिए बी हरौदा और बवेरियाई संस्कृति मंत्रालय द्वारा भी यहाँ खुदाई कराई गयी।एक्सकैवेशन इन इराक 1989-1990इराक में खुदाई १९८९-१९९०, इराक, संस्करण. ५३, पृष्ठ. 169-182, १९९१ इसी काल में १९८८-८९ में यहाँ जर्मन रिसर्च फाउंडेशन के आर. डिट्टमैन ने भी काम किया। आर. डिट्टमैन, जर्मन में         --    1986-1989, , . 122, . 157-171, 1990

असीरिया की सभ्यता
 हम्मूराबी या हाम्बुराबी के शासनकाल में यह बेबीलोनिया का सांस्कृतिक उपनिवेश था।
असीरिया की सबसे बड़ी देन उसकी शासन प्रणाली मानी जाती है। असुर देवता राज्य का स्वामी माना जाता था तथा राजा उसके प्रतिनिधि के रूप में शासन करता था लेकिन असीरिया सभ्यता के लोगो ने भवन निर्माण कला तथा चित्रकला भे काभी उन्नति की और नींव में पकी ईंटो का तथा दीवारो में धूप सुखाई गई ईँटो का प्रयोग किया जाता था।

सन्दर्भ

असीरिया
असीरिया
श्रेणी:यूनेस्को विश्व धरोहर स्थल
अश्वनी कुमार चतुर्वेदी 'राकेश',भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के मिर्जापुर जिले के 270 - मिर्जापुर शहर विधान सभा निर्वाचन क्षेत्र से संयुक्त सोशलिस्ट पार्टी की ओर से चुनाव में भाग लिया।  
सन्दर्भ

श्रेणी:उत्तर प्रदेश की चौथी विधान सभा के सदस्य
श्रेणी:270 - मिर्जापुर शहर के विधायक
श्रेणी:मिर्जापुर के विधायक
श्रेणी:संयुक्त सोशलिस्ट पार्टी के विधायक
अष्ट सिद्धि का शाब्दिक अर्थ है- 'आठ प्रकार की सिद्धियाँ' । मार्कण्डेय पुराण में आठ सिद्धियों का वर्णन इस प्रकार आया है-

 अणिमा  महिमा  चैव  लघिमा  गरिमा  तथा ।
 प्राप्तिः प्राकाम्यमीशित्वं वशित्वं चाष्ट सिद्धयः ॥'' 

अर्थ -   अणिमा , महिमा, लघिमा, गरिमा तथा प्राप्ति प्राकाम्य इशित्व और वशित्व - ये आठ सिद्धियाँ हैं।

'सिद्धि' शब्द का तात्पर्य सामान्यतः ऐसी पारलौकिक और आत्मिक शक्तियों से है जो तप और साधना के द्वारा प्राप्त होती हैं । हिन्दु धर्म शास्त्रों में अनेक प्रकार की सिद्धियां वर्णित हैं जिन में आठ सिद्धियां अधिक प्रसिद्ध है जिन्हें 'अष्टसिद्धि' कहा जाता है और जिन का वर्णन उपर्युक्त श्लोक में किया गया है ।

गोस्वामी तुलसीदास द्वारा लिखी गई श्री हनुमान चालीसा वह चौपाई है जिसमें तुलसीदास जी बताते हैं कि हनुमान जी आठ सिद्धियों से संपन्न हैं।

 अष्टसिद्धि का विवरण   
1. अणिमा - अपने शरीर को एक अणु के समान छोटा कर लेने की क्षमता।

2. महिमा - शरीर का  आकार अत्यन्त  बड़ा करने की क्षमता।

3. गरिमा - शरीर को अत्यन्त भारी  बना देने की क्षमता।

4. लघिमा - शरीर को भार रहित करने की क्षमता।

5. प्राप्ति - बिना रोक टोक के किसी भी स्थान को जाने की क्षमता।

6. प्राकाम्य - अपनी प्रत्येक इच्छा को पूर्ण करने की क्षमता।

7. ईशित्व - प्रत्येक वस्तु और प्राणी पर पूर्ण अधिकार की क्षमता।

8. वशित्व - प्रत्येक प्राणी को वश में करने की क्षमता।

अष्ट सिद्धियां वे सिद्धियाँ हैं, जिन्हें प्राप्त कर व्यक्ति किसी भी रूप और देह में वास करने में सक्षम हो सकता है। वह सूक्ष्मता की सीमा पार कर सूक्ष्म से सूक्ष्म तथा जितना चाहे विशालकाय हो सकता है।

१. अणिमा : अष्ट सिद्धियों में सबसे पहली सिद्धि अणिमा हैं, जिसका अर्थ! अपने देह को एक अणु के समान सूक्ष्म करने की शक्ति से हैं।जिस प्रकार हम अपने नग्न आंखों से एक अणु को नहीं देख सकते, उसी तरह अणिमा सिद्धि प्राप्त करने के पश्चात दूसरा कोई व्यक्ति सिद्धि प्राप्त करने वाले को नहीं देख सकता हैं। साधक जब चाहे एक अणु के बराबर का सूक्ष्म देह धारण करने में सक्षम होता हैं।

२. महिमा : अणिमा के ठीक विपरीत प्रकार की सिद्धि हैं महिमा, साधक जब चाहे अपने शरीर को असीमित विशालता करने में सक्षम होता हैं, वह अपने शरीर को किसी भी सीमा तक फैला सकता हैं।

३. गरिमा : इस सिद्धि को प्राप्त करने के पश्चात साधक अपने शरीर के भार को असीमित तरीके से बढ़ा सकता हैं। साधक का आकार तो सीमित ही रहता हैं, परन्तु उसके शरीर का भार इतना बढ़ जाता हैं कि उसे कोई शक्ति हिला नहीं सकती हैं।

४. लघिमा : साधक का शरीर इतना हल्का हो सकता है कि वह पवन से भी तेज गति से उड़ सकता हैं। उसके शरीर का भार ना के बराबर हो जाता हैं।

५. प्राप्ति : साधक बिना किसी रोक-टोक के किसी भी स्थान पर, कहीं भी जा सकता हैं। अपनी इच्छानुसार अन्य मनुष्यों के सनमुख अदृश्य होकर, साधक जहाँ जाना चाहें वही जा सकता हैं तथा उसे कोई देख नहीं सकता हैं।

६. प्रकाम्य : साधक किसी के मन की बात को बहुत सरलता से समझ सकता हैं, फिर सामने वाला व्यक्ति अपने मन की बात की अभिव्यक्ति करें या नहीं।

७. ईशत्व : यह भगवान की उपाधि हैं, यह सिद्धि प्राप्त करने से पश्चात साधक स्वयं ईश्वर स्वरूप हो जाता हैं, वह दुनिया पर अपना आधिपत्य स्थापित कर सकता हैं।

८. वशित्व : वशित्व प्राप्त करने के पश्चात साधक किसी भी व्यक्ति को अपना दास बनाकर रख सकता हैं। वह जिसे चाहें अपने वश में कर सकता हैं या किसी की भी पराजय का कारण बन सकता हैं।

इन्हें भी देखें
 सिद्धि
 नव निधि
 हनुमान जी

सन्दर्भ
 श्री हनुमान चालीसा
 श्रीमद्भागवत पुराण

श्रेणी:सिद्धियाँ
श्रेणी:आध्यात्मिकता
अंगूठाकारकार्बन डाइऑक्साइड (2) में आबन्ध: सभी परमाणु 8 इलेक्ट्रॉनों से घिरे होते हैं, जो अष्टक नियम को पूरा करते हैं।
अष्टक नियम एक रासायनिक नियम है जो सिद्धान्त को दर्शाता है कि मुख्य-समूह तत्त्व इस तरह से आबन्ध करते हैं कि प्रत्येक परमाणु के संयोजक  कोश में आठ इलेक्ट्रॉन होते हैं, जो इसे एक ही वैद्युतिक विन्यास को उत्कृष्ट गैस के रूप में देते हैं। अन्य तत्त्वों हेतु अन्य नियम उपस्थित हैं, जैसे हाइड्रोजन और हीलियम हेतु युगल नियम, या संक्रमण धातुओं हेतु 18-इलेक्ट्रॉन नियम।

कार्बन डाइऑक्साइड हेतु दिखाए गए इलेक्ट्रॉन बिन्दु संरचना का उपयोग करके संयोजक इलेक्ट्रॉनों की गणना की जा सकती है। एक सहसंयोजी आबन्ध में दो परमाण्वों द्वारा साझा किए गए इलेक्ट्रॉनों को दो बार गिना जाता है, प्रत्येक परमाणु हेतु एक बार। कार्बन डाइऑक्साइड में प्रत्येक ऑक्सीजन चार इलेक्ट्रॉनों को केन्द्रीय कार्बन के साथ साझा करता है, दो (लाल रंग में दिखाया गया है) ऑक्सीजन से ही और दो (काले रंग में दिखाया गया है) कार्बन से। इन चारों इलेक्ट्रॉनों को कार्बन अष्टक और ऑक्सीजन अष्टक दोनों में गिना जाता है, ताकि दोनों परमाण्वों को अष्टक नियम का पालन करने वाला माना जाता है।

सन्दर्भ

श्रेणी:रासायनिक बंध
श्रेणी:सभी लेख जिन्हें विकिफ़ाइ करने की आवश्यकता है
आठ का समूह ही अष्टक कहलाता है.
जैसे गंगाष्टक जिसमें गंगा की स्तुति आठ श्लोकों में की गई है।- 

 यथा गंगाष्टकं पठति य: प्रयत: प्रभाते ।
 वाल्मीकिना विरचतिं सुखदं मनुष्य: ।।

 अर्थ: जो मनुष्य प्रभात समय में वाल्मीकि मुनि द्वारा रचित गंगाष्टक प्रएम पूर्वक पढता है, वह सुखी और प्रेम पूर्वक रहता है।

इस प्रकार अनेक देवताओं की अष्टक स्तुतियाँ हैं।

अष्टक
अष्टग्राम उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह  ढाका विभाग के  किशोरगंज ज़िले का एक उपजिला है। यह बांग्लादेश की राजधानी ढाका के निकट अवस्थित है।

जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषायी समानता के कारण, कई लोग सीमित मात्रा में हिंदुस्तानी(हिंदीउर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९ है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति
अष्टग्राम उपजिला बांग्लादेश के मध्य में स्थित, ढाका विभाग के  किशोरगंज जिले  में स्थित है।

इन्हें भी देखें
बांग्लादेश के उपजिले
बांग्लादेश का प्रशासनिक भूगोल
ढाका विभाग

सन्दर्भ

बाहरी कड़ियाँ
उपज़िलों की सूची (पीडीएफ) (अंग्रेज़ी)
जिलानुसार उपज़िलों की सूचि-लोकल गवर्नमेंट इंजीनियरिंग डिपार्टमेंट, बांग्लादेश
:.20489. (पीडीएफ)

 श्रेणी:ढाका विभाग के उपजिले
श्रेणी:बांग्लादेश के उपजिले
अष्टदिग्गज (तेलुगु: ) विजयनगर राज्य के राजा कृष्णदेव राय के दरबार में विभूषित आठ कवियों के लिये प्रयुक्त शब्द है। कहा जाता है कि इस काल में तेलुगु साहित्य अपनी पराकाष्ठा तक पहुंच गया था। कृष्णदेव के दरबार में ये कवि साहित्य सभा के आठ स्तम्भ माने जाते थे। इस काल (१५४० से १६००) को तेलुगू कविता के सन्दर्भ में 'प्रबन्ध काल' भी कहा जाता है।

ये अष्टदिग्गज ये हैं- 
 अल्लसानि पेदन्न, 
 नन्दि तिम्मन, 
 धूर्जटि, 
 मादय्यगारि मल्लन
 अय्यलराजु रामभध्रुडु
 पिंगळि सूरन
 रामराजभूषणुडु (भट्टुमूर्ति)
 पंडित तेनालि रामकृष्णा

कृष्णदेव राय स्वयं तेलुगु और संस्कृत के अच्छे विद्वान् थे। उनकी बहुत-सी रचनाओं में से राजनीति पर तेलुगु में लिखी एक पुस्तक और एक संस्कृत नाटक ही उपलब्ध है। उनके राज्यकाल में तेलुगु साहित्य का नया युग प्रारम्भ हुआ, जबकि संस्कृत से अनुवाद की अपेक्षा तेलुगु में मौलिक साहित्य लिखा जाने लगा। वह तेलुगु के साथ-साथ कन्नड़ और तमिल वाक्यों की भी सहायता करते थे। 

'अष्टदिग्गज' में सर्वाधिक महत्वपुर्ण 'अल्लसानि पेद्दन' को तेलुगु कविता के पितामह की उपाधि प्रदान की गई है। उनकी मुख्य कृति है- स्वारोचित-सम्भव या 'मनुचरित' तथा हरिकथा सार। 

दूसरे महान् कवि 'नन्दी तिम्मन' ने पारिजातहरण की रचना की थी। 

तीसरे कवि 'भट्टूमुर्ति' ने अलंकार शास्त्र से सम्बन्धित पुस्तक नरसभूपालियम की रचना की थी। 

चौथे कवि 'धूर्जटि' ने कालहस्ति-महात्म्य की रचना की। 

पाँचवे कवि 'मादय्यगरि मल्लन' ने 'राजशेखरचरित' की रचना कर ख्याति प्राप्त की थी। 

छठे कवि 'अच्चलराजु रामचन्द्र' ने सफलकथा सारसंग्रह एवं रामाभ्युदयम् की रचना कर कृष्णदेव राय से सम्मान पाया था। 

सातवें कवि 'पिंगलीसूरन्न' ने राघव-पाण्डवीय की रचना की। 'पांडुरंग महात्म्य' की गणना 5 महाकाव्यों में की जाती है। 

कृष्णदेव राय ने संस्कृत भाषा में एक नाटक जाम्बवतीकल्याण की रचना की थी। साहित्य के क्षेत्र में कृष्णदेव राय के काल को "तेलुगु साहित्य का क्लासिकी युग" कहा गया है। कृष्णदेव राय ने आंध्र भोज, अभिनव भोज, आन्ध्र पितामह आदि उपाधियाँ धारण कीं।

 सन्दर्भ 

इन्हें भी देखें
 दिग्गज
 तेनाली रामा
 नवरत्न, सम्राट विक्रमादित्य तथा अकबर के दरबार के सुशोभित विद्वानों के लिये प्रयुक्त शब्द
 तेलुगू साहित्य

श्रेणी:तेलुगु कवि
श्रेणी:विजयनगर साम्राज्य
भरतमुनि ने अपने प्रसिद्ध ग्रन्थ नाट्यशास्त्र में आठ प्रकार की नायिकाओं का वर्णन किया है, जिन्हें अष्टनायिका कहते हैं। आठ प्रकार की नायिकाएं ये हैं-

 वासकसज्जा नायिका
 विरहोत्कण्ठिता नायिका
 स्वाधीनभर्तृका नायिका
 कलहान्तरिता नायिका
 खण्डिता नायिका
 विप्रलब्धा नायिका
 प्रोषितभर्तृका नायिका
 अभिसारिका नायिका

नायिका शब्द का अर्थ
'नायिका' की परिकल्पना संस्कृत साहित्य, विशेषकर भरतमुनि की देन है, जो नाट्यशास्त्र के रचयिता और भारतीय शास्त्रीय नृत्य और नाटक को अनुशाषित करने वाले सिद्धान्तों के प्रतिपालक थे। भरत ने पुरुष और महिलाओँ का वर्गीकरण किया, जिन्हें नायक और नायिका, यानी क्रमशः प्रेमी और प्रेमिका कहा गया। यह वर्गीकरण उनकी शारीरिक और मानसिक विशेषताओं, गुणों, मनोदशाओं, स्वभाव और भावात्मक अवस्थाओं और स्थितियों के अनुसार किया गया। इसके अंतर्गत नारी के मनोभावों का और उसके प्रेम क विभिन्न चरणों का वर्गीकरण बड़े उत्साह और सूक्ष्मता से किया है।

 अष्टनायिका से प्रेरित अन्य साहित्य 
पाठविजय कुमार सिंह द्वारा रचित कविता संग्रह "चित्रलेखा" का पुस्तक चित्र।अंगूठाकारविजय कुमार सिंह द्वारा रचित कविता संग्रह "चित्रलेखा"
वर्तमान नवीन युग में भी अष्टनायिका से प्रेरित साहित्य की रचनाएँ होती रही हैं। भारतीय साहित्य में अष्टनायिकाओं का वर्गीकरण एवं चित्रण आज भी उतना ही महत्वपूर्ण है जितना प्राचीन समय में था। नाट्य, काव्य, एवं कला के अन्य क्षेत्रों में अष्टनायिकाओं का कई बार चित्रण किया गया है।

 काव्य 

 विजय कुमार सिंह द्वारा रचित एवं 2022 में प्रकाशित कविता संग्रह "चित्रलेखा" में अष्टनायिका नाम से एक विशेष खंड है, जिसमें आठ कविताएँ हैं। आठों कविताओं में भिन्न - भिन्न अष्टनायिकाओं का चित्रण किया गया है । हर कविता की नायिका के नाम पर ही उस कविता के शीर्षक का नाम भी है। 

सन्दर्भ

इन्हें भी देखें
 नायिका
 नायक नायिका भेद
 कामसूत्र

श्रेणी:नाटक
अष्टपाद () प्राणी जगत में एक वर्ग है जिस में सन्धिपाद अकशेरुकी प्राणी हैं। जैसे कि नाम बताता है इस वर्ग के सभी प्राणियों के आठ पाँव या पाद होते हैं।

लगभग सभी मौजूदा अष्टपाद भूचर प्राणी हैं। परन्तु कुछ मीठे जल के पर्यावरणों में तथा, महासागरीय कटिबन्ध को छोड़ कर, समुद्री पर्यावरणों में भी बसते हैं। इस वर्ग में एक लाख से अधिक नामक जातियाँ हैं जिन में मकड़ी, बिच्छु, किलनी अादि शामिल हैं।

सन्दर्भ

श्रेणी:अरैकनीडा
श्रेणी:आर्थ्रोपोडा
श्रेणी:प्राणी विज्ञान
मराठा शासक छत्रपति शिवाजी महाराज के सलाहकार परिषद को अष्टप्रधान कहा जाता था।

शासन के कार्यों को सुचारू रूप से चलाने के लिए छत्रपति शिवाजी महाराज ने एक 8 मन्त्रियों की परिषद का गठन किया था जिसे ' शिवाजी महाराज का अष्टप्रधान मण्डल''' कहा जाता था। इस परिषद का प्रत्येक मन्त्री अपने विभाग का प्रमुख होता था। अष्टप्रधान परिषद के सभी मंत्री शिवाजी के सचिव के रूप में कार्य करते थे। इस परिषद को किसी भी रूप में "मन्त्रिमण्डल" की संज्ञा नहीं दी जा सकती क्योंकि ये प्रत्यक्ष रूप से न तो कोई निर्णय ले सकते थे और न ही नीति निर्धारित कर सकते थे। इनकी भूमिका मात्र सलाहकार की होती थी। लेकिन छत्रपति इन मंत्रियों की सलाह मानने के लिए बाध्य नहीं था

अष्टप्रधान के अन्तर्गत पेशवा, अमात्य, वाकियानवीस, सुमन्त, शुरूनवीस, सर-ए-नौबत, पण्डितराव एवं न्यायाधीश - आठ पद सम्मिलित थे।

 पेशवा - ये मंत्रियों का प्रधान था प्रशासन में राजा के बाद जिसका सबसे ज्यादा महत्त्व था और इसकी तुलना प्रधानमंत्री से की जा सकती है। 
 अमात्य - अमात्य वित्त मंत्री था। वह राजस्व संबंधी मुद्दों के प्रति उत्तरदायी था। इसकी तुलना मौर्यकालीन राजा अशोक के महामात्य से की जा सकती है।
 मंत्री - राजा के दैनिक कार्यों का ब्यौरा रखता था। इसे वकियानवीस भी कहते थे।
 सचिव - राजा के पत्र व्यवहार और शाही मुहर जैसे दफ्तरी काम करता था।
 सुमन्त - विदेश मंत्री।
 सेनापति - सैनिक प्रधान .
 पण्डितराव - दान का अध्यक्ष।
 न्यायाधीश - कानूनी मामलों का निर्णायक।

 छत्रपती शिवाजी महाराज के बाद 
शिवाजी महाराज के पुत्र संभाजी, (शासन 168089) ने इस परिषद को विशेष महत्त्व नहीं दिया। कालांतर में परिषद के पद वंशानुगत होते चले गये एवं दरबार में इनकी महत्ता न्यूनतम रह गयी। १७१४ ई के आरंभ में छत्रपती शिवाजी महाराज के पौत्र छत्रपति शाहूजी ने इनकी महत्ता एवं शक्तियों में काफ़ी वृद्धि की और इसके साथ ही कुछ ही समय में मराठा राज्य का वास्तविक नियंत्रण उनके परिवार तक ही सीमित रह गया। वंशानुगत प्रधानमंत्री परिवार ने पेशवा की पदवी बनाये रखी। हालांकि शिवाजी के समय अष्टप्रधान को मिले अधिकार न उसे फिर मिल पाये न ही यह फिर कभी पुनर्जागृत हो पायी।

सन्दर्भ

बाहरी कड़ियाँ
शिवाजी महाराज का अष्टप्रधान मंडल

श्रेणी:मराठा साम्राज्य
अष्टभुज
सम अष्टभुज 
अष्टभुज  ()ज्यामिति की एक आकृति है 
परिभाषा 
8 सरल रेखाओं से बंद आकृति को अष्टभुज कहते हैं। 

अष्टभुज के प्रकार
सम अष्टभुज ( )
बिषम अष्टभुज ( )

सम अष्टभुज
वृत्त के अंतर्गत समबहुभुज
जिस बहुभुज की आठों भुजाएं समान हों तथा आठों अंतः कोण सामान हों उसे सम अष्टभुज कहते हैं।

विषम अष्टभुज
जिस अष्टभुज की सभी भुजाएं सामान न हों उसे विषम अष्टभुज कहते हैं।

अष्टभुज की विशेषताएं
सम अष्टभुज के शीर्ष एक वृत्तीय होते हैं।
अष्टभुज के अंतः कोणों का योग (२.भुजाओं की संख्या -४)समकोण 2.8-4 समकोण 16-4 12 समकोण
सम अष्टभुज का प्रत्येक अंतः कोण अंतः कोणों का योग 8128समकोण12.90 अंश 810808135 अंश

श्रेणी:ज्यामिति
श्रेणी:क्षेत्रमिति
श्रेणी:प्राथमिक आकार
श्रेणी :गणित 
श्रेणी :बहुभुज
अष्टभुजा शुक्ल (जन्म 1954, दीक्षापार गाँव, उत्तर प्रदेश) हिंदी के कवि हैं। उन्हें हिंदी कविता में अपने विशिष्ट योगदान के कारण केदार सम्मान से सम्मानित किया गया है।

 कृतियाँ 
इनकी प्रमुख कृतियाँ निम्नवत हैं:
 पद-कुपद, 
 चैत के बादल, 
 दुःस्वप्न भी आते हैं, 
 इसी हवा में अपनी भी दो चार साॅस है (चारों कविता-संग्रह), 
 मिठउवा (ललितनिबंध-संग्रह)

 सम्मान 
 केदार सम्मान (2010)
 इफ़्को द्वारा श्रीलाल शुक्ल स्मृति सम्मान (2015)

सन्दर्भ

श्रेणी:हिन्दी लेखक
श्रेणी:हिन्दी कवि
श्रेणी:हिन्दी निबन्धकार
श्रेणी:1954 में जन्मे लोग
श्रेणी:जीवित लोग
300शंख, चक्र, मीन (मछली) आदि अष्टमंगल
अंगूठाकारतीर्थंकर आदिनाथ की प्रतिमा और उसके आगे रखे अष्टमंगल
अष्टमांगालिक चिह्नों के समुदाय को अष्टमंगल कहा गया है। आठ प्रकार के मंगल द्रव्य और शुभकारक वस्तुओं को अष्टमंगल के रूप में जाना जाता है। सांची के स्तूप के तोरणास्तंभ पर उत्कीर्ण शिल्प में मांगलिक चिहों से बनी हुई दो मालाएँ अंकित हैं। एक में 11 चिह्न हैं - सूर्य, चक्र, पद्यसर, अंकुश, वैजयंती, कमल, दर्पण, परशु, श्रीवत्स, मीनमिथुन और श्रीवृक्ष। दूसरी माला में कमल, अंकुश, कल्पवृक्ष, दर्पण, श्रीवत्स, वैजयंती, मीनयुगल, परशु पुष्पदाम, तालवृक्ष तथा श्रीवृक्ष हैं। इनसे ज्ञात होता है कि लोक में अनेक प्रकार के मांगालिक चिह्नों की मान्यता थी। 

विक्रम संवत् के आरंभ के लगभग मथुरा की जैन कला में अष्टमांगलिक चिहों की संख्या और स्वरूप निश्चित हो गए। कुषाणकालीन आयागपटों पर अंकित ये चिह्न इस प्रकार है: मीनमिथुन, देवविमानगृह, श्रीवत्स, वर्धमान या शराव, संपुट, त्रिरत्न, पुप्पदाम, इंद्रयष्टि या वैजयंती ओर पूर्णघट। इन आठ मांगलिक चिह्नों की आकृति के ठीकरों से बना आभूषण अष्टमांगलिक माला कहलाता था। कुषाणकालीन जैन ग्रंथ अंगाविज्जा, गुप्तकालीन बौद्धग्रंथ महाव्युत्पत्ति ओर बाणकृत हर्षचरित में अष्टमांगलिक माला आभूषण का उल्लेख हुआ है। बाद के साहित्य और लोकजीवन में भी इन चिहों की मान्यता और पूजा सुरक्षित रही, किंतु इनके नामों में परिवर्तन भी देखा जाता है। शब्दकल्पद्रुम में उद्धृत एक प्रमाण के अनुसार सिंह, वृषभ, गज, कलश, व्यजन, वैजयंती, दीपक और दुंदुभी, ये अष्टमंगल थे। 

 "नन्दिकेश्वर पुराणोक्त दुर्गोत्सव पद्धति", में कहा गया है-

 म्रुगराजो वृषो नाग: कलशो व्यंजन यथा, वैजयन्ती तथा भेरी दीप इत्यष्टमंगलम्

 (अर्थात - सिंह, बैल, हाथी, कलश, पंखा, वैजन्ती, ढोल और दीपक यह आठ प्रकार के मंगल कहे गये हैं।)

"शुद्धित्व" में इस प्रकार से कहा गया है:

 लोकेस्मिन मन्ग्लान्यष्टो ब्राह्मणो गौर्हुताशन:, हिरण्यं सर्पिरादित्य आपो राजा तथाष्टम:

 (इस लोक में ब्राह्मण, गाय, अग्नि, सोना, घी, सूर्य, जल, तथा राजा यह आठ मंगल कहे गये है।)

बाहरी कड़ियाँ
जैन वाङ्मय में अष्टमंगल - एक विवेचन

अष्टमंगल
अष्टमंगल
300उडुपी का श्रीकृष्ण मठ
300श्रीकृष्ण मठ का रथ
अष्टमठ (आठ मठ) से आशय भारत के कर्णाटक राज्य के उडुपी नगर में स्थित आठ मठों से है। मध्वाचार्य ने इन आठ मठों की संस्थापना की थी।

ये आठ मठ निम्नलिखित हैं-
 पलिमारु मठ
 अदमारु मठ
 कृष्णापुर मठ
 पुत्तिगे मठ
 शिरूरु मठ
 सोदे मठ
 काणेयूरु मठ
 पेजावर मठ

मध्वाचार्य ने समुद्र में मिली कृष्ण की संस्थापना उडुपी में की।  उसके बाद उसकी पूजा के लिये आठ मठों की संस्थापना भी की। उन आठ मठों के पीठाधिति भी बनाये। दो वर्ष में एक वार प्रत्येक मठ को कृष्ण की पूजा का अवसर प्राप्त होता है। इन मठों के नाम उन गाँवों के नाम पर हैं जिनमें मूलतः ये मठ स्थापित किये गये थे। सम्प्रति ये मठ उडुपी नगर में हैं। 

 पर्याय 
आरम्भ में आठों मठों के पीठाधिपति कृष्णमठ में ही मिलकर परस्पर चर्चा करके धार्मिक कार्यों का निर्वहन करते थे। प्रत्येक मठ दो मास में एक  बार कृष्ण की पूजा का दायित्व निर्वाह करता था। मध्वाचार्य के समय में आरम्भ यह पर्याय पद्धति वादिराजाचार्य के समय तक वैसे ही चलती रही। वादिराजाचार्य ने पर्याय की अवधि दो मास से  दो वर्ष कर दी। ऐसा करने का लाभ यह हुआ कि मठों के स्वामियों को दीर्घ प्रवास वा दीर्घ तीर्थयात्रा करने का अवसर प्राप्त होने लगा। तदनन्तर वादिराजाचार्य ने उडुपी नगर की रथवीथी में आठ मठों का निर्माण कराया। उसके बाद से पर्याय का आरम्भ कार्यक्रम अति वैभव पूर्वक होने लगा।

सन्दर्भ

श्रेणी:हिन्दू मठ
हिंदू पंचांग की आठवीं तिथि को अष्टमी कहते हैं। यह तिथि मास में दो बार आती है: एक पूर्णिमा होने पर और दूसरी अमावस्या होने पर। पूर्णिमा के पीछे से आने वाली अष्टमी को कृष्ण पक्ष की अष्टमी और अमावस्या के उपरांत आने वाली अष्टमी को शुक्ल पक्ष की अष्टमी कहते हैं।

 पर्व ऑर त्यौहार 
 राधाष्टमी
कृष्ण जन्माष्टमी

 सन्दर्भ
अष्टमुडी झील भारत के केरल राज्य के केरल अनूपझील क्षेत्र की एक अनूप झील है। इसका आकार आठ-भुजाओं वाला है, जिस से इसका नाम पड़ा है। यह पर्यटकों में लोकप्रिय है और केरल अनूझीलों में भ्रमण करने वालों के लिये एक आरम्भिक बिन्दु है।:...     :...    झील का पारिस्थितिक तंत्र अनूठा है और यह भारत के महत्वपूर्ण आर्द्रभूमि क्षेत्रों में से एक है और रामसर सम्मेलन की सूची में शामिल है।

झील के दोनो तटों और उस से जुड़ी हुई नहरों के किनारों पर नारियल और ताड़ के वृक्ष उगे हुए हैं और स्थान-स्थान पर गाँव-कस्बे हैं। कोल्लम एक ऐतिहारिक बंदरगाही नगर है जो झील के दाएँ (पूर्वी) किनारे पर है। यहाँ से आलापुड़ा (आलेप्पी) तक एक नाव-सेवा चलती है। झील पर पर्यटकों के लिये हाउसबोट सेवा भी उपलब्ध है जो झीलों व नहरों से होती हुई कई गाँवो के समीप से निकलती है - यह ८ घंटों की यात्रा सैलानियों को स्थानीय सौन्दर्य से परिचित कराती है। जलमार्ग पर मछुआरों द्वारा लगाये गये चीनी-शैली के मछली पकड़ने के जाल दिखते हैं।:..-.   :...     

 चित्रदीर्घा 

 इन्हें भी देखें 
 केरल अनूपझीलें
 कोल्लम
 कल्लड़ा नदी

 सन्दर्भ 

श्रेणी:केरल की झीलें
श्रेणी:भारत की अनूप झीलें
श्रेणी:कल्लड़ा नदी
श्रेणी:कोल्लम ज़िला
अष्टलक्ष्मी का अर्थ है, लक्ष्मी के आठ विशेष रूप। 

लक्ष्मी के आठ रूप ये हैं- आदिलक्ष्मी, धनलक्ष्मी, धान्यलक्ष्मी, गजलक्ष्मी, सन्तानलक्ष्मी, वीरलक्ष्मी, भाग्य लक्ष्मी , विजयलक्ष्मी, विद्यालक्ष्मी। 

श्रेणी:हिन्दू धर्म
300मानवीकृत 'अष्टसाहस्रिका प्रज्ञापारमिता'
अंगूठाकारप्रज्ञापारमिता-बोधिसत्व (जावा, इण्डोनेशिया)
अष्टसाहस्रिका प्रज्ञापारमिता आठ हजार श्लोकोंवाला यह महायान बौद्ध ग्रंथ प्रज्ञा की पारमिता (पराकाष्ठा) के माहात्म्य का वर्णन करता है। प्रज्ञापारमिता को मूर्त रूप में अवतरित कर उसके चमत्कार दिखाए गए हैं। इसमें ३२ परिच्छेद हैं जिनमें प्राय: गृद्धकूट पर्वत पर भगवान् बुद्ध अपने सुभूति, सारिपुत्र, पूर्ण मैत्रायणीपुत्र जैसे शिष्यों को उपदेश देते हुए उपस्थित हैं। आगे चलकर इस ग्रंथ के कई छोटै और बड़े संस्करण बने।

अष्टसाहस्रिका प्रज्ञापारमिता की रचना सम्भवतः ईसापूर्व पहली शताब्दी में हुई।, .        . 2005. . 96

सन्दर्भ

 इन्हें भी देखें 
 वज्रच्छेदिकाप्रज्ञापारमितासूत्र

 बाहरी कड़ियाँ 
         
           
 .  :       
   :      
        

प्रज्ञापारमिता, अष्टसाहस्रिका
अष्टा, मुधोल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है। 
200आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

सन्दर्भ

अष्टा, मुधोल मण्डल
अष्टा, मुधोल मण्डल
300अष्टाङ्ग नमस्कार

अष्टाङ्ग नमस्कार या अष्टाङ्ग दण्डवत् प्रणाम्, सूर्य नमस्कार का एक चरण है जिसमें शरीर, आठ (अष्ट) अंगों के द्वारा भूमि को स्पर्श करती है। ये आठ अंग हैं- दोनों पाँव, दोनों घुटने, छाती, ठुण्डी (दाढ़ी) और दोनों हथेलियाँ। इसको 'दण्डवत प्रणाम' इसलिए कहा जाता है क्योंकि इस मुद्रा में शरीर 'दण्डवत' ( डंडे के समान (सीधा) ) हो जाता है। 

हिंदू धर्म में मनुष्य के चार गुरु माने जाते हैं। माता, पिता, आचार्य और सद्गुरु। एक शिशु की प्रथम गुरु उसकी माता है जो उस मूक प्राणी को वाणी प्रदान करती है। प्रायः अच्छे घरों में माता बालक को बोलना सिखाने के लिए -जय- शब्द का उच्चारण कराने का अभ्यास कराती है। इसका अर्थ दूसरों को प्रणाम या नमस्कार करना है। सभ्यता के विकास में यह प्रणाम या नमस्कार भी तीन प्रकार का हो जाता है। समय, स्थान, भाषा, धर्म और अवस्था के अनुरूप प्रणाम करने की विधि और बोले जाने वाले शब्द भी भिन्न भिन्न हो जाते हैं। पहला प्रणाम समान आयु के सामान्य जनों को किया जाता है। दूसरा अपने से बड़ों के प्रति हाथ जोड़ कर किया जाता है। तीसरा प्रणाम श्रद्धाभाव में अति विशिष्ट पुरुषों के प्रति किया जाता है। ये अति विशिष्ट पुरुष हैं - परमात्मा, देवता, माता, पिता, आचार्य और गुरुदेव। सद्ग्रंथों में आत्मिक ज्ञान या मंत्रदाता गुरु का दर्जा अति उच्च वर्णन किया है जिन्हें दण्डवत् प्रणाम करने का विधान है। प्रणाम करने वाला भक्त अपने शरीर के आठ अंग - दो हाथ, दो पैर, दो आँखें, पेट और मस्तक भूमि पर स्पर्श कर के अर्थात् सीधा दण्ड के समान लेट कर अपने वंदनीय को प्रणाम करता है। इसमें उसका भाव यह होता है कि मैं आपके संम्मुख मन वचन कर्म से समर्पण हूँ, वंदना करते हुए आप का आशीर्वाद मांगता हूँ, मुझ असमर्थ को अपनी आज्ञा और सामर्थ्य प्रदान कर उठ कर जीवन में आगे बढ़ने की प्रेरणा दें।

श्रेणी:भारतीय संस्कृति
अंगूठाकार कृष्ण पट्टाभि जोयीस, 1980 के दशक के मध्य में, लैरी शुल्त्स के साथ  अष्टांग योग सिखा रहे हैं।
अष्टांग विन्यास योग, योग की एक शैली है जिसे २०वीं शताब्दी के दौरान  कृष्ण पट्टाभि जोयीस ने लोकप्रिय बनाया। इसे प्रायः परम्परागत  भारतीय योग का एक आधुनिक रूप माना जाता है।  कृष्ण पट्टाभि जोयीस के अनुसार उन्होंने अपने गुरु तिरुमलाई कृष्णमाचार्य से इस प्रणाली को सीखा है। योग की इस शैली में शरीर के अंगों की गति के साथ सांस को समकालिक (सिंक्रनाइज़) किया जाता है। इसके  आसन , विन्यास से सम्बद्ध हैं। 

सन्दर्भ

इन्हें भी देखें
अष्टांग योग

श्रेणी:योग